EkBass/fiwiki-20250220-pages-articles huggingface dataset:
Partikularismi

Partikularismi voi tarkoittaa seuraavia asioita: * Partikularismi politiikassa, ryhmäidentiteetti, joka keskittyy tietyn ryhmän intresseihin, ja torjuu moniarvoisuuden ja universaalit oikeudet. * Partikularismi filosofiassa, tietoteoreettinen näkemys, joka kiinnittää huomioon menetelmien sijasta asioihin jotka tiedetään. * Partikularismi uskonnossa, kristinuskon käsitys, jonka mukaan vain valitut pelastuvat.
Malatya

Malatya (, , , ) on kaupunki Turkissa. Malatya on Malatyan maakunnan pääkaupunki. Kaupungin asukasluku on arviolta 438 000 (vuonna 2014). Roomalaisaikana kaupunki tunnettiin nimellä Melitene. Kaupunki oli legio XII Fulminatan tukikohta. == Lähteet == == Aiheesta muualla == *Malatyan kaupungin kotisivut Luokka:Turkin kaupungit Luokka:Malatyan maakunta
Partikularismi (tietoteoria)

Partikularismi viittaa tietoteoriassa lähestymistapaan, joka kiinnittää huomion siihen, mitä tiedetään, sen sijasta, miten se tiedetään. Partikularisti kysyy siis ”mitä tiedämme?” ennen kuin ”kuinka tiedämme?”. Partikularismi on eräs vastaus ns. kriteerin ongelmaan. Sen mukaan on olemassa tapauksia, joissa tiedämme kiistatta jotakin. Näistä tapauksista voidaan muodostaa yleinen kriteeri. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980). Koska partikularismin lähestymistapa ”mitä tiedämme?” antaa ymmärtää että tiedämme, se on pohjimmiltaan antiskeptisistinen. Partikularismin vastakohtana on metodismi, joka kysyy ennemmin ”kuinka tiedämme?”. Chisholm itse asettui partikularismin kannalle. Luokka:Filosofian termit Luokka:Tietoteoria
Lappi (Ruotsi)

thumb|right|150px|Lapinvuokko on Lapin maakuntakukka. Lappi () on yksi Ruotsin maakunnista. Se sijaitsee Pohjois-Ruotsissa Norlannin pääalueella. Lapin pinta-ala on 109 729,1 km². Vuoden 2011 lopussa maakunnassa oli 93 258 asukasta, joten väentiheys oli 0,8 asukasta neliökilometriä kohti. Lappi käsittää suuren osan Västerbottenin ja Norrbottenin lääneistä. Ennen vuotta 1809 se oli osa samaa maakuntaa, johon kuului myös nykyisen Suomen Lapin pohjoisosa eli Lapin historiallinen maakunta Suomessa. Laajimmillaan Lappiin historiallisena alueena voidaan lukea alueita myös Norjassa ja Venäjällä. Ruotsin Lapissa on Euroopan suurin erämaa-alue Laponia, joka on Unescon maailmanperintökohde. ==Kunnat== ===Västerbottenin läänissä=== * Dorotean kunta * Lyckselen kunta * Malån kunta * Sorselen kunta * Storumanin kunta * Vilhelminan kunta * Åselen kunta ===Norrbottenin läänissä=== * Arvidsjaurin kunta * Arjeplogin kunta * Jällivaaran kunta * Jokimukan kunta * Kiirunan kunta ==Väestönkehitys== ===Väestö lääneittäin=== Lapissa oli vuoden 2011 lopussa yhteensä 93 258 asukasta, jotka jakaantuivat eri lääneihin seuraavasti: Lääni Väkiluku (31.12.2011) % Norrbottenin lääni 56 020 60,1 Västerbottenin lääni 37 238 39,9 Kaikki läänit kuuluvat maakuntaan vain osittain. ==Lähteet== ==Aiheesta muualla== Luokka:Västerbottenin lääni Luokka:Norrbottenin lääni Luokka:Lappi Luokka:Ruotsin maakunnat
Zeugma (kaupunki)

Zeugma () oli muinainen kaupunki Commagenessa, nykyisessä Turkissa. Seleukos I Nikator perusti kaupungin vuonna 300 eaa. Kaupungin alkuperäinen nimi oli luultavasti Seleukeia. Roomalaiset valtasivat kaupungin vuonna 64 eaa., minkä jälkeen kaupungin nimeksi tuli Zeugma. Kaupunki oli legio IV Scythican tukikohta. Sassanidien kuningas Shapur I tuhosi kaupungin vuonna 256. Myöhemmin kaupunki joutui taas Rooman valtaan, mutta lopulta arabit valtasivat sen. Luokka:Hellenistiset kaupungit Turkissa Luokka:Syrian provinssin kaupungit
Metodismi (tietoteoria)

Metodismi viittaa tietoteoriassa lähestymistapaan, joka kiinnittää huomion siihen, miten jokin tiedetään, sen sijasta mitä tiedetään. Metodisti kysyy siis ”kuinka tiedämme?” ennen kuin ”mitä tiedämme?”. Metodismi on eräs vastaus ns. kriteerin ongelmaan. Sen mukaan on mahdollista esittää yleinen kriteeri, jonka perusteella voidaan arvioida yksittäistapauksia. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980). Koska metodismin lähestymistapa ”kuinka tiedämme?” ei oleta sitä, että tietäisimme mitään, se on yhteensopiva skeptisismin kanssa. Sosan mukaan esimerkiksi David Hume oli tietoteoreettinen metodisti. Dialektiseen materialismiin liittyviä filosofisia suuntauksia ovat muun muassa strukturalismi, fenomenalismi ja hermeneutiikka. Metodismissa on tieteen tarkoitusperieen ja tavoitteiden suhteen kaksi vastakkaista suhtautumistapaa. Behavioralismi on ajattelutapa, jonka mukaan tärkeintä ei ole itse tieto, vaan tieteelliset toimintamenetelmät. Tieteen ongelmat nähdään tutkimuskäytännöllisinä ongelmina päätöksenteossa. Tämän näkemyksen mukaan tieteilijän on oltava aina joko pääöksentekijä tai hänen neuvonantajansa. Kognitivismi päin vastoin pitää tärkeänä tieteen tavoitteena tutkimuksesta saatua tietoa. Tieteilijää ei nähdä niinkään päätöksentekijänä tai neuvonantajana, vaan pikemminkin tietoa etsivänä henkilönä. Tieteen tarkoitukseksi nähdään olettamien etsiminen, jotta voidaan etsiä tietoa osaksi tieteen maailmankuvaa. == Lähteet == Luokka:Filosofian termit Luokka:Tietoteoria
Bensheim

Bensheim on kaupunki Hessenin osavaltiossa Saksassa. Se sijaitsee Kreis Bergstraßen piirikunnassa Darmstadtin hallintopiirissä noin 50 kilometriä etelään Frankfurt am Mainista. Kesäkuussa 2021 kaupungissa asui 40 684 asukasta. == Lähteet == == Aiheesta muualla == *Kaupungin viralliset sivut Luokka:Kreis Bergstraße Luokka:Saksan kaupungit Luokka:Hessenin kunnat
The Kingston Trio

The Kingston Trio on yhdysvaltalainen folkyhtye. Se perustettiin 1957 Palo Altossa Kaliforniassa. Alkuperäisjäsenet olivat Bob Shane, Nick Raynolds ja Dave Guard. Soittimina jäsenillä oli kaksi akustista kitaraa ja banjo. Juuri collegesta valmistuneet nuorukaiset ansaitsivat elantonsa soittamalla kalifornialaisissa klubeissa, kunnes heidän managerinsa Frank Werber sai hankituksi yhtyeelle levytyssopimuksen suurelle Capitol-levy-yhtiölle. Vuonna 1958 ilmestyi Kingston Trion läpimurtohitti ”Tom Dooley”. Laulu sai Grammy- palkinnon vuoden parhaana country & western -esityksenä. Dave Guard lähti yhtyeestä 1961 musiikillisten ja taloudellisten erimielisyyksien vuoksi. Hänen tilalleen tuli John Stewart. Yhtyeen suosio 1960-luvun alussa oli suuri. Parhaimmillaan Kingston Triolla oli neljä albumia Yhdysvaltain kymmenen eniten myydyn albumin listalla. Albumeja julkaistiin tiheään tahtiin ja ne menestyivät hyvin, mutta single-listan kärjessä Kingston Trio oli vain harvoin. Kingston Trion suosio laski Beatlesin ja muiden brittiyhtyeiden noustessa Amerikan levymyyntilistojen kärkeen. Yhtye hajosi 1967. Bob Shane perusti uuden yhtyeen, New Kingston Trio, vuonna 1969. Vuonna 1976 Shane sai alkuperäisen yhtyeen jäseniltä luvan käyttää omasta yhtyeestään nimeä Kingston Trio. Nick Raynolds palasi jäseneksi 1980-luvulla ja erosi 1998. Bob Shane puolestaan jätti yhtyeen vuonna 2004 heikentyneen terveytensä vuoksi. Nykyinen kokoonpano on: George Grove, Bill Zorn and Rick Dougherty, eli yhtään 1960-luvun Kingston Trion jäsentä ei ole enää mukana. Bob Shanen mielestä nykykokoonpano kuulostaa hyvin paljon alkuperäiseltä 1957–1961 toimineelta Kingston Triolta. ==Levyjä== Saksalainen Bear Family Records on julkaissut Kingston Trion laajasta tuotannosta kaksi CD-boksia: The Guard Years ja The Stewart Years. Kummassakin boksissa on 10 levyä. Mukana ei ole 1967 hajoamisen jälkeen levytettyjä lauluja. Luokka:Yhdysvaltalaiset lauluyhtyeet Luokka:Grammy-palkinnon saajat
SM-sarja

SM-sarja voi tarkoittaa seuraavia: == Urheilun pääsarjat == *Baseballin SM- sarja *Jalkapallon SM-sarja (Mestaruussarja), Suomen jalkapallon korkein sarjataso vuosina 1930–1989 *Jääkiekon SM-sarja (Mestaruussarja), Suomen jääkiekon korkein sarjataso vuosina 1933–1975 *Koripallon naisten SM-sarja *Käsipallon SM-sarja *Rallin SM-sarja *Ringeten SM-sarja *Rugbyn SM-sarja *Rugbyn naisten SM-sarja *Vesipallon SM-sarja. == Muuta == * Sisu SM-sarja, kuorma-automallisto ==Katso myös== *SM-liiga *Suomen-mestaruus
Max Manner

Max Manner (s. 2. syyskuuta 1965 Turku) on suomalainen kirjailija, jonka ensimmäinen rikosromaani Revanssi ilmestyi elokuussa 2007 Minerva- kustannusyhtiön kustantamana. Sittemmin kirjailija on jatkanut tuotantoaan Crime Time -osuuskunnassa. Max Manner on Suomen Kirjailijaliiton ja ITW:n (International Thriller Writers Inc) jäsen. Vuonna 2007 julkaistu Revanssi oli ensimmäinen osa Mannerin Anna Mäki -dekkarisarjasta. Ylikomisario Anna Mäki on esiintynyt sittemmin kaikissa Mannerin julkaisemissa rikosromaaneissa. Mannerilta on ilmestynyt vuoteen 2016 mennessä yhteensä kymmenen rikosromaania, Revanssin lisäksi Demi-Sec, K18, 72 h, 13. Huone, Vapauttaja, Räsynukke, Bandiitti, Jääkyynel ja Osiris sekä useampia novellikokoelmia (Brysselin Esso, Taksi, Keikka, Rikospaikka Tampere). K18 aloitti trilogian, jonka pääosassa on Ruotsissa syntynyt kiinalais-suomalainen Annika Malm. Trilogian kolmas osa 13. huone ilmestyi vuonna 2011. 13\. huone julkaistiin Helsingin Sanomissa myös viikon kirjana marraskuussa 2014. Momtchil Momtchilov ohjasi 13. huone -teoksesta kirjatrailerin keväällä 2011.https://www.youtube.com/watch?v=3ferrl-_Dls Vapauttaja (2012) aloitti Suomeen muuttaneesta norjalaisesta rikospoliisi Stein Storesenista kertovan viisiosaisen sarjan, jonka Manner julkaisi CrimeTimen kustantamana. Stein Storesen esiintyi ensimmäisen kerran Mannerin kirjoissa jo 72h romaanin loppusivuilla. 13. huone romaanissa turkulaistunut norjalaisetsivä jakoi pääosan Annika Malmin kanssa. Manner kirjoitti alkuvuodesta 2008 Helsingin Sanomien nettisivuille Suomen ensimmäisen interaktiivisen ajankohtaisuuksiin perustuvan verkkodekkarin Revontulet. Vuonna 2015 Max Manner julkaisi Twitteriin sovitetun rikosnovellin Rysälä & Esola kokoelmasta Brysselin Esso. Sittemmin Manner on jatkanut uraansa julkaisemalla teoksia Arktisen Banaanin (2017 ja 2018) sekä Bazar kustannuksen (2019) toimittamana. == Romaanit == * * * * * * * * * * * * * * * * * * Aavesärky. Helsinki: Bazar, 2021. ISBN 978-952-279-686-8 * Turvasana. Helsinki: Bazar, 2022. ISBN 978-952-376-261-9 == Lähteet == == Aiheesta muualla == * Max Mannerin kotisivut * Revontulet- verkkodekkari * Helsingin kaupunginkirjasto: Viikon kirjailija Max Manner * Max Manner Sanojen ajassa Luokka:Suomalaiset rikoskirjailijat Luokka:Vuonna 1965 syntyneet Luokka:Elävät henkilöt
Carroll Baker

pienoiskuva|Carroll Baker vuonna 1961. Carroll Baker (s. 28. toukokuuta 1931) on yhdysvaltalainen näyttelijä ja 1960-luvun seksisymboli. Hän voitti vuonna 1957 Golden Globe -palkinnon ("lupaavin tulokas") ja on ollut ehdolla Oscar- palkinnon saajaksi. Hänellä on puolalaisia sukujuuria. Baker syntyi Johnstownissa, Pennsylvaniassa. Hän toimi alun perin taikurin avustajana ja sai ensimmäisen elokuvaroolinsa vuonna 1953. Hän esiintyi noihin aikoihin myös televisiomainoksissa ja opiskeli Actors Studiolla. Hänellä oli merkittävä rooli Elia Kazanin Nukkevaimossa ja George Stevensin Jättiläisessä, molemmat vuodelta 1956. Bakerin muiden tunnettujen esiintymisten joukkoon lukeutuvat roolit elokuvissa Suuri maa (1958), Taivaan viha (1959) ja Hämärän kuja (1961). Baker teki rooleja niin draamassa, rakkauselokuvissa kuin lännenelokuvissa. Hän on esiintynyt myös Broadwaylla. Hänen tyttärensä Blanche Baker on myös tunnettu näyttelijä. Bakerin ura on jatkunut myöhemmille vuosikymmenille. Hän näytteli murhatusta malli Dorothy Strattenista tehdyssä elokuvassa Star 80 Dorothyn äidin roolin vuonna 1983. Vuonna 1990 hänellä oli rooli Lastentarhan kytässä. Hänellä on tähti Hollywood Walk of Famella. Hänellä on ollut kolme avioliittoa, ja häneltä on ilmestynyt kolme kirjaa: * Baby Doll, An Autobiography (1983) * A Roman Tale (1985) * To Africa, With Love (1985) Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1931 syntyneet Luokka:Elävät henkilöt
Libor Charfreitag

Libor Charfreitag (s. 11. syyskuuta 1977, Trnava, Tšekkoslovakia) on slovakialainen moukarinheittäjä. Charfreitag karsiutui 1996 Sydneyn nuorten MM-kisoissa tuloksella 61,52. Kaksi vuotta myöhemmin hän voitti Slovakian mestaruuden sekä NCAA-mestaruuden. Hän voitti vuonna 1999 NCAA- sekä Slovakian mestaruuden ja sijoittui Universiadeissa kahdeksanneksi tuloksella 75,18. Myöhemmin samana vuonna hän heitti viidenneksi alle 23-vuotiaiden EM-kisoissa ja karsiutui Sevillan MM-kisoissa. Seuraavana vuonna hän voitti NCAA- mestaruuden, mutta karsiutui Sydneyn olympialaisissa. Vuonna 2001 hän karsiutui Edmontonin MM-kisoissa tuloksella 75,29 ja sijoittui kymmenenneksi Universiadeissa. Seuraavana vuonna hän voitti Slovakian mestaruuden ja sijoittui Münchenin EM-kisoissa seitsemänneksi tuloksella 79,20. Charfreitag voitti 2003 Slovakian mestaruuden. Myöhemmin samana vuonna hän karsiutui Pariisin MM-kisoissa, mutta sijoittui kauden lopussa IAAF:n yleisurheilufinaalissa toiseksi tuloksella 81,22. Hänet valittiin vuoden lopuksi Slovakian vuoden yleisurheilijaksi. Seuraavana vuonna hän heitti Ateenan olympialaisissa seitsemänneksi ja IAAF:n yleisurheilufinaalissa viidenneksi. Hän sai jälleen vuoden lopuksi Slovakian vuoden yleisurheilija -palkinnon. Vuonna 2005 hän oli kolmas Euroopan cupin ykkösliigassa, yhdeksäs Helsingin MM-kisoissa ja kuudes IAAF:n yleisurheilufinaalissa. 2006 hän voitti Slovakian mestaruuden ja Euroopan cupin kakkosliigan, mutta karsiutui Göteborgin EM-kisoissa. Charfreitag voitti Osakan MM-kisoissa 2007 MM-pronssia tuloksella 81,60. Myöhemmin samana vuonna hän oli seitsemäs IAAF:n yleisurheilufinaalissa. Pekingin olympialaisissa 2008 hän sijoittui kahdeksanneksi ja Berliinin MM-kilpailuissa 2009 kymmenenneksi. Hän voitti Euroopan-mestaruuden Barcelonassa 2010 tuloksella 80,02. Daegun MM-kisoissa 2011 hän karsiutui. Charfreitag opiskeli Yhdysvalloissa Southern Methodist Universityssä. Nykyisin hän työskentelee siellä apulaisvalmentajana. ==Ennätykset== * Kuulantyöntö: 16,69 (2000) * Kiekonheitto: 51,88 (2000) * Moukarinheitto: 81,81 (2003) ==Lähteet== * ===Viitteet=== Luokka:Slovakialaiset moukarinheittäjät Luokka:Vuonna 1977 syntyneet Luokka:Elävät henkilöt
Francisco Álvarez Martínez

Francisco Álvarez Martínez (14. heinäkuuta 1925 – 5. tammikuuta 2022) oli espanjalainen kardinaali. Hän sai pappisvihkimyksensä 11. kesäkuuta 1950 ja toimi muun muassa Toledon arkkipiispana vuodesta 1995, kunnes erosi virasta 24. lokakuuta 2002. Martínez oli yksi roomalaiskatolilaisen kirkon kardinaaleista 21. helmikuuta 2001 alkaen. Hän ennätti juuri osallistua uuden paavin valintaan vuonna 2005, sillä hän vietti 80-vuotispäiväänsä vasta heinäkuussa. Martínez toimi vuosina 1973–1976 Tarazonan piispana. == Lähteet == Luokka:Espanjalaiset kardinaalit Luokka:Espanjalaiset katoliset arkkipiispat Luokka:Vuonna 1925 syntyneet Luokka:Vuonna 2022 kuolleet
Kacper Kozłowski

Kacper Kozłowski (s. 7. joulukuuta 1986 Olsztyn, Puola) on puolalainen pikajuoksija. Kozłowski sijoittui Kaunaksen nuorten EM-kisoissa 2005 400 metrin juoksussa neljänneksi ajalla 46,87 ja sai pronssia 4 x 400 metrin viestijuoksussa. Kaksi vuotta myöhemmin hän saavutti Debrecenin alle 23-vuotiaiden EM-kilpailuissa pronssia 400 metrillä ja hopeaa 4 x 400 metrin viestissä. Osakan MM-kisoissa hän oli mukana Puolan joukkueessa, joka voitti 4 x 400 metrin viestissä MM- pronssia.http://osaka2007.iaaf.org/results/gender=M/discipline=4X4/combCode=hash/roundCode=f/result.html Belgradin universiadeissa 2009 hän oli 400 metrillä neljäs ja sai 4 x 400 metrin viestissä hopeaa. Vuonna 2010 hän oli Barcelonan EM-kisoissa 400 metrillä kahdeksas ajalla 46,07. Helsingin EM-kilpailuissa 2012 hän karsiutui 400 metrin välierissä. Hän sai EM-kilpailujen 4 x 400 metrin viestissä pronssia Zürichissä 2014 ja hopeaa Amsterdamissa 2016. Belgradin EM- hallikilpailuissa 2017 hän voitti viestikultaa. ==Ennätykset== * 200 metrin juoksu: 21,05 (2007) * 400 metrin juoksu: 45,24 (2010) ==Lähteet== Luokka:Puolalaiset pikajuoksijat Luokka:Vuonna 1986 syntyneet Luokka:Elävät henkilöt
Zim Integrated Shipping Services

Zim Integrated Shipping Services, aiemmin Zim American Israeli Shipping ja ZIM Israel Navigation Company, on Israelin suurin ja maailman 13. suurin rahtivarustamo. Sana zim on hepreaa ja tarkoittaa laivastoa tai suurta laivaa. ==Historiaa== Yhtiö perustettiin 1945 ja se hankki ensimmäisen laivansa yhdessä lontoolaisen Harris and Dixon -yhtiön kanssa. Tämä kunnostettu laiva, joka sai uudeksi nimekseen Kedmah, purjehti Palestiinaan kesällä 1947. Ensimmäisenä vuonna sen tehtävänä oli kuljettaa satojatuhansia maahanmuuttajia muodostumassa olevaan valtioon. Britannian mandaattihallinto takavarikoi joitakin toisia laivoja, joita käytettiin luvattomien maahanmuuttajien kuljettamiseen ennen Israelin valtion perustamista; nämäkin laivat siirrettiin myöhemmin yhtiön laivastoon. Yhtiö hankki lisää laivoja ja osti muun muassa laivat Negba, Artza ja Galila. Vuoden 1948 sodan aikana yhtiö kuljetti ruokaa ja sotilastarvikkeita yksinomaan Israeliin. Vuonna 1953 Länsi-Saksa maksoi Israelille sotakorvauksia, ja näillä rahoilla hankittiin 36 uutta laivaa, mikä oli suuri lisäys varustamon laivastoon. Yhtiö keskittyi 1950- ja 1960-luvuilla matkustajalaivoihin ja laajensi sen ohella jatkuvasti rahdinkuljetukseen. Matkustajalaivalla kulkeminen oli kansainvälisessä liikenteessä yleinen matkustusmuoto ennen lentomatkojen halpenemista, ja huviristeilyt olivat myös suosittuja. Yhtiö liikennöi Välimerellä ja sillä oli myös säännölliset reitit Yhdysvaltoihin. Jotkut varustamon laivoista risteilivät talven aikana Karibianmerellä. Vuonna 1964 valmistui matkustajalaiva Shalom, joka osoittautui virhehankinnaksi ja merkitsi varustamon matkustajalaivakauden loppua. Varustamo alkoi 1960-luvulla keskittyä rahtilaivoihin ja se hankki useita erikoislaivoja kuten jäähdytettyjä laivoja ja öljysäiliölaivoja. Yhtiö kuljetti raakaöljyä Iranista Israeliin ja öljytuotteita Israelista Eurooppaan. 1970-luvulla yhtiö laajensi toimintaansa konttiliikenteeseen. Yhtiö tilasi kuusi konttilaivaa ja teki konttien kuljettamisesta asteittain liiketoimintansa keskeisen osan. Vuonna 1981 yhtiön Mezada-laiva katosi merellä ja samaan aikaan varustamo muiden varustamojen lailla kärsi merenkulun lamasta. Yhtiö toipui 1980-luvun alun lamasta ja rakennutti 1990-luvulla 15 uutta laivaa Saksassa. Samaan aikaan yhtiön omistus jaettiin Israelin hallituksen ja Hachevra Le-Israelin kesken. ==Yhtiö nykyisin== Vuonna 2004 Ofer Brothers Group osti yhtiön ja sen uudeksi nimeksi yksityistämisen jälkeen tuli Zim Integrated Shipping Services. Luokka:Laivayhtiöt
Paska (romaani)

Paska (Filth) on skottilaisen kirjailijan Irvine Welshin vuonna 1998 kirjoittama romaani. Kirjan tarina keskittyy Edinburghin poliisissa työskentelevän sovinistisen, rasistisen, korruptoituneen ja kaikella tavalla misantrooppisen skottipoliisi Bruce Robertsonin ympärille. Otava julkaisi teoksen suomeksi vuonna 2001, kääntäjä oli Sauli Santikko. Welsh julkaisi vuonna 2008 romaanin Crime, jonka voidaan katsoa olevan jatko-osa teokselle. Jon S. Baird ohjasi ja käsikirjoitti vuonna 2013 romaanista elokuvan Filth, jossa pääosaa esittää James McAvoy. ==Lähteet== Luokka:Skotlantilaiset romaanit Luokka:Vuoden 1998 kirjat
Giacomo Biffi

Giacomo Biffi (13. kesäkuuta 1928 Milano – 11. heinäkuuta 2015 Bologna) oli italialainen kardinaali. Hän toimi Bolognan arkkipiispana vuosina 1984–2003 ja osallistui uuden paavin valintaan vuonna 2005. Biffi väitti Antikristuksen olevan jo elossa ja sanoi tämän todennäköisesti ottavan filantroopin hahmon ja kannattavan kasvissyöntiä ja pasifismia.http://archive.newsmax.com/archives/ic/2005/4/17/171946.shtml ==Lähteet== Luokka:Italialaiset kardinaalit Luokka:Vuonna 1928 syntyneet Luokka:Vuonna 2015 kuolleet
Carlo Caffarra

Carlo Caffarra (1. kesäkuuta 1938 – 6. syyskuuta 2017) oli italialainen kardinaali. Hän syntyi Emilia-Romagnassa. Caffarra nimitettiin 16. joulukuuta 2003 Bolognan arkkipiispaksi. Häntä edelsi Giacomo Biffi. Caffarra sai pappisvihkimyksensä Roomassa 2. heinäkuuta 1961, ja hänestä tehtiin kardinaali 24. maaliskuuta 2006. ==Lähteet== *Catholic-hierarchy.org: Carlo Cardinal Caffarra Luokka:Italialaiset kardinaalit Luokka:Katoliset arkkipiispat Luokka:Vuonna 1938 syntyneet Luokka:Vuonna 2017 kuolleet
Carmelita Jeter

Carmelita Jeter (s. 24. marraskuuta 1979) on yhdysvaltalainen pikajuoksija. Jeter voitti Osakan MM-kisoissa 2007 MM-pronssia 100 metrin juoksussa ajalla 11,02 s. Pikaviestissä hän sai kultaa juostuaan alkuerissä Yhdysvaltain joukkueessaOsaka 2007 – 4×100 metrin viestijuoksun tulokset, IAAF . Kauden lopussa hän voitti 100 metrillä IAAF:n yleisurheilufinaalin. Berliinin MM- kilpailuissa 2009 Jeter voitti toistamiseen MM-pronssia 100 metrillä. IAAF:n yleisurheilufinaalissa Thessalonikissa syyskuussa 2009 hän voitti 100 metrin juoksun kautta aikain kolmanneksi parhaalla ajalla 10,67 s. Shanghaissa 20. syyskuuta hän juoksi kautta aikain toiseksi parhaan ajan 10,64 s. Dohan sisäratojen MM-kilpailuissa 2010 hän juoksi alun perin kolmanneksi ajalla 7,05 s, mutta nousi myöhemmin hopealle kun toiseksi juossut LaVerne Jones-Ferrette hylättiin dopingkäryn takia. Daegun MM-kilpailuissa 2011 Jeter voitti maailmanmestaruuden 100 metrillä ajalla 10,90 ja 4 × 100 metrin viestissä ja sijoittui toiseksi 200 metrillä ajalla 22,37. Lontoon olympialaisissa 2012 hän sai 100 metrillä hopeaa ajalla 10,78 ja 200 metrillä pronssia ajalla 22,14. Pikaviestissä hän juoksi ankkuriosuuden Yhdysvaltojen voittaessa kultaa maailmanennätysajalla 40,82. Moskovan MM-kilpailuissa 2013 hän sai pronssia 100 metrillä ajalla 10,94. Hän on voittanut Yhdysvaltojen-mestaruuden 100 metrillä 2009, 2011 ja 2012 sekä sisäratojen mestaruuden 60 metrillä 2010. == Saavutuksia == * Olympiakultaa 4×100 m viestistä 2012 * Olympiahopeaa 100 metriltä 2012 * Olympiapronssia 200 metriltä 2012 * MM-kultaa 100 metriltä 2011 * MM-kultaa 4×100 m viestistä 2007, 2011 * MM-hopeaa 200 metriltä 2011 * MM-pronssia 100 metriltä 2007, 2009 ja 2013 * Sisäratojen MM-hopeaa 60 metriltä 2010 * IAAF:n yleisurheilufinaalin voitto 100 metrillä 2007, 2009 ==Henkilökohtaiset ennätykset== * 100 metrin juoksu: 10,64 (2009) * 200 metrin juoksu: 22,11 (2012) ==Lähteet== * ===Viitteet=== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1979 syntyneet Luokka:Elävät henkilöt
Pakoros II

Pakoros II tai Pacorus II oli Parthian kuningas noin vuosina 78–105. Hänen isänsä oli Vonones II ja Vologases I oli hänen veljensä. Vologases nimitti poikansa Vologases II:n seuraajakseen (hallitsi noin 78–80), mutta Pacorus kapinoi häntä vastaan ja kukisti hänet lopulta. Pacoruksen aikana Parthiaa vaivasivat sisällissodat ja kuninkuutta havittelivat muun muassa Artabanus III (noin 80–90) ja Vologases III vuodesta 105 eteenpäin. Pakoros kuoli noin vuonna 105 ja hänen seuraajakseen tuli hänen veljensä Osroes I. Luokka:Parthian kuninkaat Luokka:Ensimmäisellä vuosisadalla syntyneet Luokka:Vuonna 105 kuolleet
Maurice André

Maurice André (21. toukokuuta 1933 Alès – 25. helmikuuta 2012Trumpet player Maurice Andre dies aged 78. BBC. 26. helmikuuta 2012. Bayonne) oli ranskalainen trumpetisti. Hän opiskeli Pariisin konservatoriossa. Hän voitti vuonna 1955 kansainvälisen kilpailun Genevessä. André nousi huomattavaan kansainväliseen maineeseen 1960-luvulta alkaen. Hän on tehnyt satoja levytyksiä, muun muassa barokkimusiikkia. Koska trumpetille kirjoitettu ohjelmistoa vähän, hän on tehnyt soittimelleen useita transkriptioita. André on aikansa huomattavimpia vaskipuhallintaitajia. Häneltä ovat saaneet vaikutteita useat tunnetut nuoremmat muusikot, kuten Wynton Marsalis. ==Lähteet== == Aiheesta muualla == * Maurice André Luokka:Ranskalaiset trumpetistit Luokka:Vuonna 1933 syntyneet Luokka:Vuonna 2012 kuolleet
Visan Pallo

Visan Pallo oli kemiläinen juniorijalkapalloseura. Visan Pallolla oli yli 350 poika- ja tyttöpelaajaa, joista yli 150 junioria harrasti lajia ympäri vuoden. Seuran edustusjoukkueena toimi PS Kemi Kings. Aktiivisia ohjaajia, valmentajia ja toimihenkilöitä oli yli 40. Visan Pallon B-tytöt nousivat kauden 2007 päätteeksi Suomen toiseksi korkeimmalle sarjatasolle ykkösdivisioonaan. Kauden 2009 syksyllä B-tytöt nousivat Suomen korkeimmalle sarjatasolle SM-sarjaan. Visan Pallo sijoittui sarjassa toiseksi viimeiseksi ja näin ollen kaudella 2010 B-tytöt pelasivat jälleen ykkösdivisioonaa. Kauden 2010 päätteeksi Visan Pallon naisjoukkue nousi naisten kakkosdivisioonaan. Suomen jalkapallomaajoukkueen entinen päävalmentaja ja pitkäaikainen maajoukkuepelaaja Jukka Ikäläinen aloitti uransa Visan Pallon edeltäjässä Karihaaran Visassa. Visan Pallo omisti osan Junkohallista, joka on Pohjois- Suomen suurin jalkapallohalli. Visan Pallo lakkautettiin 2011. Seuran naisjalkapalloilu siirtyi Visan Pallon ja Kemin Innon naispelaajien pohjalta perustettuun Merilappi United -seuraan. == Aiheesta muualla == * Visan Pallon sivusto * Junkohallin sivusto Luokka:Kemiläiset urheiluseurat Luokka:Entiset suomalaiset jalkapalloseurat
Manuel Alexandre

Manuel Alexandre Abarca (11. marraskuuta 1917 Madrid, Espanja – 12. lokakuuta 2010 Madrid, Espanja) oli espanjalainen näyttelijä. Manuel Alexandre opiskeli alun alkaen lakia, mutta näytteleminen meni pian sen edelle. Hän pääsi teatterikouluun Madridiin ja teki ensiesiintymisensä ammattiteatterissa 1945 ja elokuvassa 1947. Hänet palkittiin vuonna 1996 Gijónin kansainvälisillä elokuvajuhlilla parhaana miesnäyttelijänä elokuvasta El angel de la guarda. Alexandre esiintyi espanjalaisten elokuvien ohella televisiossa, ja hänen uransa jatkui aina 2000-luvulle saakka. Hänelle myönnettiin vuonna 2003 Goya- palkinto elämäntyöstä. == Lähteet == Luokka:Espanjalaiset näyttelijät Luokka:Vuonna 1917 syntyneet Luokka:Vuonna 2010 kuolleet
Luis García Berlanga

pienoiskuva|Luis García Berlanga Luis García Berlanga (12. kesäkuuta 1921 – 13. marraskuuta 2010Luis García Berlanga muere a los 89 años) oli espanjalainen elokuvaohjaaja ja -käsikirjoittaja. Berlanga syntyi Valenciassa ja debytoi ohjaajana vuonna 1951. Hän oli maansa elokuvataiteen keskeisiä nimiä, ja ohjauksien joukkoon lukeutuvat muiden muassa Tervetuloa Mr. Marshall (1953), Plácido (1961) ja Pyöveli (1963). Berlangalle myönnettiin vuonna 1986 Asturian ruhtinaan palkinto ja Goya-palkinto vuonna 1993. Hän oli lisäksi ehdolla Oscar-palkinnon saajaksi vuonna 1961. Vain 42-vuotiaana kuollut muusikko Carlos Berlanga oli hänen poikansa. == Lähteet == == Aiheesta muualla == * Luokka:Espanjalaiset elokuvaohjaajat Luokka:Vuonna 1921 syntyneet Luokka:Vuonna 2010 kuolleet
Claude Chabrol

Claude Chabrol [klod šabrol] (24. kesäkuuta 1930 Pariisi – 12. syyskuuta 2010 Pariisi) oli ranskalainen elokuvaohjaaja ja -käsikirjoittaja sekä satunnaisesti näyttelijä. Hän kuuluu la nouvelle vaguen eli uuden aallon edustajiin. == Ura == === Ensimmäisten elokuvien suosio === Chabrol sai jo varhaisella elokuvallaan Ystävykset (Le Beau Serge, 1958) Jean Vigo -palkinnon vuonna 1959. Ystävyksiä pidetään ensimmäisenä ranskalaisen uuden aallon elokuvana. Chabrol sai seuraavalla elokuvallaan Rohkea nuoruus (1959) Berliinin elokuvajuhlien Kultaisen karhun. Ystävyksien tuoton ansiosta Chabrol pystyi kuvaamaan Rohkean nuoruuden. Hän auttoi myös muita elokuvaohjaajia, esimerkiksi rahoitti Éric Rohmerin elokuvan Leijonan merkki (1959), Philippe de Brocan elokuvat Lemmenleikit (Les Jeux de l'amour, 1960) ja Leiki ja lemmi! (Le Farceur, 1960) sekä Jacques Rivetten elokuvan Pariisi kuuluu meille (1960). Chabrol oli teknisenä neuvonantajana Jean-Luc Godardin ensimmäisessä elokuvassa Viimeiseen hengenvetoon. === Hiipuminen ja paluu === Ensimmäisten elokuvien jälkeen Chabrolin suosio hiipui. Monet hänen 1960-luvun alun ja puolivälin elokuvistaan eivät juurikaan saaneet kehuja kriitikoilta eivätkä yleisöltä. Tuona aikana hän ohjasi muun muassa taide-elokuvat Lukittu ovi ja Kuumat suhteet. Chabrol teki myös kaksikielisiä tuotantoja, joiden pääosissa oli Hollywood-tähtiä. Elokuvassa Shamppanjamurhat oli pääosissa Anthony Perkins ja elokuvassa Tehtävä ilman armoa Jean Seberg. Vuonna 1968 Chabrol tapasi tuottaja André Génovèsin, joka antoi hänelle vapaat kädet uuden elokuvan tekemiseen. Samana vuonna ensi-iltaan tullut Naarashirvet (Les biches, 1968) palautti Chabrolin arvostuksen. Naarashirvet on psykologinen elokuva, joka käsittelee seksuaalista alistamista, ja sen pääosissa on hänen toinen vaimonsa Stéphane Audran. Vuosina 1967–1973 Chabrol tuotti useita suosittuja draamaelokuvia, joissa Audran näyttelee. Näihin kuuluvat Mies, nainen, rakastaja, Tämän miehen on kuoltava ja Isku sydämeen. Chabrolin arvostetuin työ tuolta ajalta on kuitenkin Teurastaja (1970), jossa opettaja rakastuu pienen kylän teurastajaan, jolla on intohimo nuorten naisten tappamiseen. === Viimeiset vuosikymmenet === Myöhempinä vuosinaan Chabrol ei saavuttanut enää huippuvuosiensa tasaisuutta. Onnistuneisiin elokuviin lasketaan kuitenkin Mustapukuisen naisen arvoitus (1978) ja L'enfer (1994), joka perustuu 30 vuotta vanhaan käsikirjoitukseen, jonka Henri-Georges Clouzot oli hylännyt sydänkohtauksensa jälkeen 1964. Chabrol jatkoi aktiivisena kuolemaansa saakka. Hän teki yhteensä noin 60 elokuvaa. Hänen viimeinen työnsä oli Bellamy, jonka pääosassa näyttelee Gérard Depardieu. == Lähteet == == Kirjallisuutta == * Bagh, Peter von: ”Monitoimimies” – Claude Chabrolin haastattelu, Filmihullu 4/1992. * Helander, Sakari: ”Chabrol, Delannoy, Truffaut: suhteiden tarkastelua”, Filmihullu 3/2010. * Chabrol- teemakokonaisuus, Filmihullu 3/2014. == Aiheesta muualla == * Ylen Elävä arkisto: Claude Chabrol kylässä 1966 Luokka:Ranskalaiset elokuvaohjaajat Luokka:Vuonna 1930 syntyneet Luokka:Vuonna 2010 kuolleet
COSCO

COSCO eli China Ocean Shipping (Group) Company () on yksi maailman suurimmista linjaliikennettä harjoittavista varustamoista. Se on Kiinan valtionyritys. Kiinan valtio muodosti COSCOn yhdistämällä China Ocean Shippingin ja China Shipping Companyn vuonna 2016https://foreignpolicy.com/2018/02/02/why-is- china-buying-up-europes-ports/. Vuonna 2017 COSCO hankki omistukseensa kilpailleen Orient Overseas Container Linen (OOCL)https://www.wsj.com/articles/chinas-cosco-agrees-to-buy-shipping-rival- oocl-1499523063. COSCO oli vuonna 2017 OOCL-yrityskaupan jälkeen maailman kolmanneksi suurin varustamo. COSCOa suurempia olivat tanskalainen Maersk Line ja sveitsiläinen Mediterranean Shipping Company (MSC). Yhtiöryhmä sisältää kuusi noteerattua yritystä ja sillä on yli 300 koti- ja ulkomaista tytäryhtiötä. Ryhmä tuottaa palveluita monella alalla kuten rahdinkuljetus, laivanrakennus, laivojen korjaus, terminaalitoiminnot, kiinteistöala, tietotekniikka sekä konttien valmistus, kauppa ja rahoitus. Ryhmä omistaa ja operoi noin 600 laivaa, joiden yhteinen kantavuus on 35 miljoonaa tonnia. Näin suuri laivojen mahdollistaa vuosittaisen rahdin määrän nousun yli 300 miljoonan tonnin. COSCO on Kiinan suurin irtotavaran kuljettaja ja se luetaan myös yhdeksi maailman suurimmista irtotavaran merikuljettajista. Lisäksi yhtiöryhmä on Kiinan suurin matkustajaliikenteen harjoittaja, jolla on noin 50 aikataulunmukaista reittiä ympäri maailman. COSCO omistaa 51 prosenttia Pireuksen satamasta. COSCO omistaa myös määrävän omistusosuuden Zeebruggen sataman konttiterminaalista Belgiassa, 35 prosenttia Euromax-terminaalista Rotterdamissa Alankomaissa, Khalifa 2 -konttiterminaalin Abu Dhabissa ja Vado- konttiterminaalin Italiassa.https://www.joc.com/port-news/european-ports/port- zeebrugge/cosco-closes-42-million-zeebrugge-port-deal_20171108.html ==Lähteet== ==Aiheesta muualla== *Jude Blanchette (8.7.2020) Hidden Harbors: China’s State-backed Shipping Industry (csis.org) Luokka:Laivayhtiöt Luokka:Kiinalaiset valtionyhtiöt
Stéphane Audran

Stéphane Audran (8. marraskuuta 1932 Versailles – 27. maaliskuuta 2018) oli ranskalainen näyttelijä. Audran esiintyi mm. Oscar-palkituissa elokuvissa Porvariston hillitty charmi (Buñuel: La charme discret de la bourgeoisie, 1972) ja Ranskalainen illallinen (Axel: Babettes gæstebud, 1987). Muita rooleja oli esimerkiksi elokuvissa Teurastaja (Le boucher, 1970) ja Mustapukuisen naisen arvoitus (Violette Nozière, 1978). Audran oli vuosina 1964–1980 naimisissa ohjaaja Claude Chabrolin kanssa; hän oli sitä ennen ollut naimisissa näyttelijä Jean-Louis Trintignant'n kanssa. Hänelle myönnettiin kaksi Bafta-palkintoa (molemmat 1974), Berliinin kansainvälisten elokuvajuhlien Hopeinen karhu (1968) ja parhaan naissivuosan esittäjän César (1979). == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1932 syntyneet Luokka:Vuonna 2018 kuolleet
Susanthika Jayasinghe

Susanthika Jayasinghe (s. 17. joulukuuta 1975) on entinen srilankalainen pikajuoksija. Jayasinghe karsiutui Göteborgin MM-kisoissa 1995 100 metrin juoksun toisissa alkuerissä ajalla 11,76. Kaksi vuotta myöhemmin hän voitti Ateenan MM-kisoissa MM-hopeaa 200 metrin juoksussa ajalla 22,39. Vuonna 1999 hän karsiutui Sevillan MM-kisoissa 100 metrin alkuerissä ajalla 11,42 ja sijoittui GP-finaalissa 200 metrillä kahdeksanneksi. Sydneyn olympialaisissa 2000 hän karsiutui 100 metrin välierissä ajalla 11,33, mutta voitti olympiapronssia 200 metrillä ajalla 22,28. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista. Seuraavana vuonna hän juoksi Lissabonin sisäratojen MM-kisoissa 200 metrillä neljänneksi. Jayasinghe sijoittui 2002 Kansainyhteisön kisoissa 100 metrillä neljänneksi ajalla 11,08. Myöhemmin samana vuonna hän voitti Aasian- mestaruuskisoissa kultaa sekä 100 että 200 metrillä ja juoksi yleisurheilun maailmancupissa kolmanneksi 100 metrillä ja neljänneksi 200 metrillä. Pariisin MM-kisoissa 2003 hän karsiutui 100 metrin alkuerissä. Neljä vuotta myöhemmin Osakan MM-kisoissa hän karsiutui 100 metrin alkuerissä, mutta voitti MM- pronssia 200 metrillä. Jayasinghe ilmoitti helmikuussa 2009 lopettavansa kilpauransa. ==Ennätykset== * 100 metrin juoksu: 11,04 (2000) * 200 metrin juoksu: 22,28 (2000) ==Lähteet== * === Viitteet === Luokka:Srilankalaiset pikajuoksijat Luokka:Srilankalaiset olympiamitalistit Luokka:Vuonna 1975 syntyneet Luokka:Elävät henkilöt
Huittisten jäähalli

Huittisten jäähalli (mainosnimeltään Telilä-areena) on Huittisissa vuonna 1996 valmistunut jäähalli. Se toimii II-divisioonassa pelaavan Lauttakylän Lujan kotihallina. Jäähallia hallinnoi Huittisten Jäähalli Oy. Hallissa on mahdollisuus pelata myös curlingia, kaukalopalloa, ringetteä ja harrastaa taitoluistelua. Jäähallin kaukalon koko on 28 x 58 m. == Lähteet == == Aiheesta muualla == * Huittisten jäähalli MyHuittisissa Luokka:Suomen jäähallit Jäähalli
Brad McCrimmon

Byron Brad McCrimmon (29. maaliskuuta 1959 Dodsland, Saskatchewan – 7. syyskuuta 2011 Jaroslavl, Venäjä) oli kanadalainen jääkiekkoammattilainen, joka pelasi vuodesta 1979 vuoteen 1997 NHL-liigassa. Puolustajana pelanneen McCrimmonin seurat olivat Boston Bruins, Philadelphia Flyers, Calgary Flames, Detroit Red Wings, Hartford Whalers ja Phoenix Coyotes. Boston Bruins varasi McCrimmonin varausvuorolla 15 vuonna 1979. Pelaajauransa jälkeen McCrimmon toimi jääkiekkovalmentajana. Hän kuoli lento-onnettomuudessa 7. syyskuuta 2011, kun Lokomotiv Jaroslavlin joukkuetta kuljettanut kone syöksyi maahan. McCrimmon oli aloittanut Lokomotivin päävalmentajana keväällä 2011. Ennen nimittämistään Lokomotivin päävalmentajaksi hän oli toiminut apuvalmentajana NHL-seuroissa New York Islanders, Calgary Flames, Atlanta Thrashers ja Detroit Red Wings sekä päävalmentajana juniorisarja WHL:n Saskatoon Bladesissä. ==Saavutuksia== * NHL:n plus/miinustilaston voittaja 1988 * NHL:n kakkostähdistössä 1988 * Stanley Cup 1989 Calgary Flamesissa * Calgary Flamesin kapteeni 1989–90 ==Lähteet== Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Boston Bruinsin varaamat pelaajat Luokka:NHL Plus/Minus Award -voittajat Luokka:Lento-onnettomuudessa kuolleet Luokka:Vuonna 1959 syntyneet Luokka:Vuonna 2011 kuolleet
Neglect

Neglect on neurologinen oireyhtymä. Potilas toimii aivan kuten ympäristön ja oman kehon toinen puoli olisi lakannut olemasta hänelle olemassa. Neglect on huomattavasti yleisempi ja vaikeampi oikean kuin vasemman aivopuoliskon vaurioissa. Tyypillisen potilaan koko havaintokenttä ja tarkkaavuus on suuntautunut samalle puolelle, jossa aivovaurio sijaitsee. Neglectiin liittyy monesti sairaudentunnon puuttuminen. ==Lähteet== * Luokka:Neurologiset sairaudet
From Yesterday

From Yesterday on 30 Seconds to Mars -yhtyeen vuonna 2006 julkaistu single, josta on tehty myös musiikkivideo. Kappaleen on säveltänyt ja sanoittanut yhtyeen solisti Jared Leto. Hän on lisäksi ohjannut kappaleen musiikkivideon, joka on ainoa yhdysvaltalainen Kiinan kielletyssä kaupungissa kuvattu video. Luokka:30 Seconds to Marsin kappaleet Luokka:Vuoden 2006 kappaleet
Hector Takayama

Héctor Rubén Takayama Tohara (s. 5. huhtikuuta 1972 Lima, Peru) on perulainen japanilaistaustainen jalkapalloilija, joka pelasi Suomessa Veikkausliigaa FC Jazzn joukkueessa. Takayama saapui Jazzin testiin alkuvuodesta 2000 yhdessä kahden muun perulaisen Gino ja Eric Alguedasin kanssa. Takayama oli heistä ainoa, joka sai sopimuksen seuraan. Hän teki avauskaudellaan liigassa 25 ottelussa 6 maalia ja oli myös joukkueensa paras maalintekijä yhdessä Matti Santahuhdan kanssa. Takayama sai sopimuksen Jazziin myös seuraavaksi kaudeksi pelaten 24 ottelussa ja tehden 2 maalia. Jazz ei kuitenkaan tehnyt hänen kanssaan enää sopimusta kaudeksi 2002 ja näin Takayama palasi kotimaahansa syyskuussa 2001. Suomen lisäksi Takayamalla on pitkä kokemus Perun pääsarjasta, jossa hän on edustanut useita eri joukkueita. Hän on myös pelannut Japanin toiseksi korkeimmalla sarjatasolla. Nykyään Takayamalla on oma jalkapallokoulu Perun pääkaupungissa Limassa. == Lähteet == *Veikkausliigan tilastot *Futbol Peruano ===Viitteet=== Luokka:Perulaiset jalkapalloilijat Luokka:Vuonna 1972 syntyneet Luokka:Elävät henkilöt
Lena Zavaroni

Lena Zavaroni (4. marraskuuta 1963 – 1. lokakuuta 1999) oli skottilainen lapsilaulaja ja TV-juontaja. Hänen isänsä sukujuuret ovat Italiassa ja kotipaikkansa Isle of Buten Rothesay. Hän tuli laajemmalti tunnetuksi Hughie Greenin ohjelmassa "Opportunity Knocks".Dorothy Solomon: kansiteksti Lena Zavaronin LP-levyllä Ma! He's Making Eyes at Me (Philips 6308 201) 1974 Hänen albuminsa Ma, He’s Making Eyes at Me teki hänestä kymmenvuotiaana nuorimman brittilistan kymmenen kärkeen yltäneen artistin. Suomen listoilla hän oli korkeimmillaan seitsemäntenä. Hän kuoli 35 vuoden iässä vaikeaan anoreksia nervosa -syömishäiriöön. == Lähteet == Luokka:Skotlantilaiset laulajat Luokka:Brittiläiset televisiojuontajat Luokka:Vuonna 1963 syntyneet Luokka:Vuonna 1999 kuolleet
Internalismi ja eksternalismi

Internalismi ja eksternalismi ovat filosofisia termejä, joista ensin mainittu viittaa johonkin sisäiseen ja viimeksi mainittu johonkin ulkoiseen. Niitä käytetään useassa eri yhteydessä: Filosofiassa: * Internalismi ja eksternalismi etiikassa * Internalismi ja eksternalismi kielifilosofiassa * Internalismi ja eksternalismi mielenfilosofiassa * Internalismi ja eksternalismi tietoteoriassa Muilla aloilla: * Internalismi ja eksternalismi tieteenhistoriassa Luokka:Filosofian termit
George Starkey

George Starkey (8. tai 9. kesäkuuta 1628 – 1665 Lontoo) oli Amerikassa ja Englannissa vaikuttanut alkemisti ja lääketieteen harjoittaja. Starkey kirjoitti useat teoksensa salanimellä Eirenaeus Philalethes. Starkey syntyi Bermudalla vuonna 1628. Hänen isänsä oli skotlantilaistaustainen puritanisti pappi, joka kuoli Starkeyn ollessa yhdeksänvuotias. Starkey sai koulutuksensa Harvardissa. Master of Arts -tutkinnon hän suoritti joskus ennen vuotta 1650, todennäköisesti vuonna 1649. Hän muutti Englantiin vuonna 1650, missä hän opetti kemiaa muiden muassa Robert Boylelle. Starkey kirjoitti useimmat teoksensa salanimellään, mutta julkaisi kirjoituksia myös omalla nimellä. Hänen töillään oli vaikutusta muiden muassa Isaac Newtoniin, John Lockeen ja Gottfried Leibniziin. == Lähteet == == Kirjallisuus == * William R Newman: Gehennical Fire: The Lives of George Starkey, an American Alchemist in the Scientific Revolution. University of Chicago Press, 2003 (ISBN 0-226-57714-7) * William R. Newman ja Lawrence M. Principe: Alchemy Tried in the Fire: Starkey, Boyle, and the Fate of Helmontian Chymistry. University of Chicago Press, 2002 (ISBN 0-226-57711-2) Luokka:Yhdysvaltalaiset tieteilijät Luokka:Vuonna 1628 syntyneet Luokka:Vuonna 1665 kuolleet
Stolberg

Stolberg on kaupunki Nordrhein-Westfalenin osavaltiossa, läntisessä Saksassa Reininmaalla. Sen naapurikaupunkeja ovat Aachen, Eschweiler, Hürtgenwald, Langerwehe, Roetgen ja Simmerath. Kaupunki kuuluu Kölnin hallintopiiriin ja Aachenin kaupunkialueeseen. Vuoden 2022 lopussa kaupungin asukasluku oli 56 455. Sen pinta-ala on 98,48 neliökilometriä. == Historia == Varhaisin maininta Stolbergista historiallisissa lähteissä sijoittuu 1100-luvulle. Vuoden 1600 tienoilla siitä muodostui tärkeä messinginvalmistuksen keskus, kun protestanttiset messinginvalmistajat pakenivat sinne Aachenista uskonvainojen ja taloudellisten rajoitteiden vuoksi. Stolberg menetti kuitenkin merkityksensä messingin valmistuksen keskuksena 1800-luvun keskivaiheilla, kun sinkki saapui markkinoille. Monet messinginvalmistajat Stolbergissa tuolloin vaihtoivat toisille teollisuudenaloille, kuten lasi- ja tekstiiliteollisuuteen. Stolberg oli osa Jülichin herttuakuntaa vuoteen 1794 saakka, jolloin sen miehitti Ranska ja siitä tuli osa Eschweilerin kantonia Roerin departementissa. Wienin kongressin jälkeen vuonna 1815 Stolbergin hallinta siirtyi Preussille. ==Lähteet== == Aiheesta muualla == * Kaupungin verkkosivusto Luokka:Aachenin kaupunkialue Luokka:Nordrhein-Westfalenin kunnat Luokka:Saksan kaupungit
Stalingrad Cowgirls

Stalingrad Cowgirls oli vuonna 2005 perustettu Sallasta kotoisin ollut suomalainen rockyhtye . Yhtye soitti punk-henkistä rockmusiikkia. Trion jäsenistä Enni ja Riina Kivelä ovat sisaruksia. Yhtye kertoi heinäkuun lopussa 2012 lopettavansa. ==Historia== Keväällä 2006 yhtye tuli toiseksi Rovaniemellä järjestetyssä Simerock-bändikilpailussa.Simerock –bändikisa jälleen Rovaniemellä (7.3.2008) Rovaniemi.fi. Viitattu 26.12 2010. Saman vuoden toukokuussa yhtye sai mahdollisuuden nauhoittaa demo Nightwish-kitaristi Emppu Vuorisen kanssa tämän kotistudiolla. Useampikin levy-yhtiö oli kiinnostunut tekemään sopimuksen yhtyeen kanssaTyttöbändeillä poikia parempi sauma levytyssopimukseen Yle.fi. Viitattu 26.12 2010. ja lopulta maaliskuussa 2007 yhtye teki levytyssopimuksen Warner Musicin kanssa.STALINGRAD COWGIRLS - KATU- USKOTTAVAA GIRL POWERIA Vertigo.fi. Viitattu 26.12 2010. Samana vuonna yhtyeellä oli viisikymmentä esiintymistä. Se oli lämmittely-yhtyeenä muun muassa Iggy & The Stoogesille, Muselle, Eppu Normaalille, Avril Lavignelle ja Negativelle. Debyyttialbumi Somewhere High ilmestyi syyskuussa 2007. Albumi nousi korkeimmillaan Suomen virallisen albumilistan sijalle 30. Lisäksi Stalingrad Cowgirls oli ehdolla vuoden 2007 yhtyetulokas-Emman saajaksi. Vuonna 2009 Stalingrad Cowgirls esiintyi Japanissa sekä toimi Moskovassa lämmittely-yhtyeenä Mötley Crüelle. Yhtyeen toinen albumi Kiss Your Heart Goodbye julkaistiin Suomessa 5. toukokuuta 2010 sekä Ruotsissa, Norjassa ja Tanskassa 27. syyskuuta 2010. Albumi nousi Suomen virallisen albumilistan sijalle 27. Albumin ensimmäinen single "Baby Girl" nousi YleX:n soittolistalle sekä YleX Himotuimmat -listan ykköseksi viikoilla 15, 20 ja 27 YleX Himotuimmat YleX. Viitattu 24.5.2010YleX Himotuimmat YleX. Viitattu 24.5.2010.. Vuonna 2010 yhtye esiintyi muun muassa YleXPop 2010 -festivaaleillaYlexpop2010 Ylex.fi. Viitattu 26.12.2010, teki lyhyet kiertueet Kiinassa Suomalainen Stalingrad Cowgirls lähtee kiertueelle Kiinaan Plaza.fi. Viitattu 3.6.2010, Saksassa, Norjassa ja Ruotsissa sekä toimi lämmittely- yhtyeenä Michael Monroelle Michael Monroe, Stalingrad Cowgirls Stadissa.fi Viitattu 26.12.2010 ja Billy Idolille.Tyttöbändi Sallasta Billy Idolin lämppäriksi Radionova.fi Viitattu 3.6.2010 Stalingrad Cowgirlsin jäsenet ilmoittivat 31. heinäkuuta 2012 yhtyeen lopettavan toimintansa ja kertoivat lopettamispäätöksestä ja sen taustoista blogissaan "Save a Horse – Ride a Cowgirl.". Viimeisen kerran yhtye esiintyi 11. elokuuta 2012 Rovaniemellä. == Jäsenet == *Enni Kivelä (s. 1990) – laulu, kitara *Henna Vaarala (s. 1990) – basso *Riina Kivelä (s. 1988) – rummut == Diskografia == === Albumit === * Somewhere High (19. syyskuuta 2007) (FIN) * Kiss Your Heart Goodbye (5. toukokuuta 2010) (FIN) / (27. syyskuuta 2010) (SWE, NO, DK) === Singlet === * You Won't Get It (2007) * Let Me Make It Real (2007) * Sukset (2008) * Baby Girl (2010) * 911 (2010) === Musiikkivideot === * You Won't Get It (2007) * Baby Girl (2010) == Lähteet == == Aiheesta muualla == * Stalingrad Cowgirlsin virallinen nettisivu * Stalingrad Cowgirls Facebook-sivut * Luokka:Suomalaiset rockyhtyeet
Musta-antilooppi

Musta-antilooppi tai mustahevosantilooppi (Hippotragus niger) on isoantilooppien alaheimoon kuuluva nautaeläinlaji.Musta-antilooppi (mustahevosantilooppi) – Hippotragus niger laji.fi Suomen Lajitietokeskus Musta-antilooppi on väritykseltään tumman ja valkoisen kirjava. Uroksen ruumis on suurimmaksi osaksi musta, mutta alapuoli ja osa naamaa ovat puhtaan valkeat. Naaras on tätä vaaleampi ja ruskeampi. Niskassa on vahva, korkea harja. Sarvet ovat kaarevat ja varsin pitkät, mutta ne ovat naaraalla lyhyemmät. Aikuisten yksilöiden säkäkorkeus on 120–140 cm ja paino 200–270 kg. Musta-antiloopin levinneisyysalue ulottuu Itä-Afrikasta Etelä-Afrikan Transvaaliin. Antiloopit elävät savannilla 10–20 yksilön laumoissa ja laiduntavat enimmäkseen ruohoa. Kantoaika on yhdeksän kuukautta. Musta- antiloopin angolalainen alalaji Hippotragus niger variani on äärimmäisen uhanalainen. ==Lähteet== * Suuri Eläinkirja. Wsoy 1998. ISBN 951-0-22848-6 === Viitteet === == Aiheesta muualla == *afrikkanet.fi Luokka:Hevosantiloopit
Väinö Kallio

Väinö Johannes Kallio (sukunimi aikaisemmin Suni) (17. huhtikuuta 1897 Pihlajavesi – 9. helmikuuta 1938 Petroskoi) oli suomalainen kirvesmies ja sosialistisen työväen ja pienviljelijöiden eduskuntaryhmän kansanedustaja. Kallion vanhemmat olivat renki Aapo Eemil Vilhelminanpoika ja Hilda Maria Miinantytär. Hän kävi kansakoulua kolme luokkaa ja työskenteli sitten kirvesmiehenä Kaskisissa. Vuonna 1917 Kallio oli kirvesmiehenä Jyväskylässä ja liittyi Suomen sisällissodan alkaessa punakaartiin. Sodan jälkeen Kallio vangittiin poliittisista syistä mutta hän karkasi vankilasta Ruotsiin. Vuodesta 1920 Kallio oli SKP:n jäsen ja vuonna 1921 hän opiskeli illegaalisesti SKPn propagandistien kursseilla Pietarissa. Kallio palasi Suomeen vuonna 1921, suoritti asevelvollisuutensa Vaasassa 1922–1923 ja oli sen jälkeen puuseppänä Pietarsaaressa. Kallio oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Vaasan läänin pohjoista vaalipiiriä. Kallio pidätettiin kommunistisen kirjallisuuden levittämisestä ja hän joutui uudelleen vankilaan vuonna 1930, jolloin myös hänen edustajantoimensa katsottiin lakanneen. Kallio oli myös Pietarsaaren kaupunginvaltuutettuna sekä jäsenenä SKP:n Pietarsaaren piirikomiteassa ja osuusliike Varman edustajistossa. Vapauduttuaan vankeudesta marraskuussa 1932 Kallio siirtyi joulukuussa Neuvostoliittoon, jossa hän toimi työnjohtajana Petroskoissa. Hän sai Neuvostoliiton kansalaisuuden 1934 ja oli sitten Sunun sovhoosilla puoluetyöntekijänä 1934 ja kirvesmiehenä 1936. Vuosina 1935–1938 hän työskenteli Kontupohjan paperikombinaatilla Kulmuksan metsätyömaalla. Kallio vangittiin 1. tammikuuta 1938 vastavallankumouksellisesta kansalliskiihkoisesta toiminnasta syytettynä. Kallio tuomittiin ammuttavaksi ja hänet teloitettiin Petroskoin lähellä 9. helmikuuta 1938. Hänen maineensa palautettiin 1958. Kallio oli naimisissa vuodesta 1923 Anna Taipaleen kanssa. Heillä oli yksi poika. == Lähteet == * * KASNTn NKVDn vuosina 1937–1938 rankaisemien Suomen Eduskunnan entisten jäsenten luettelo Luokka:Kansanedustajat Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Pietarsaaren kaupunginvaltuutetut Luokka:Vaasan läänin pohjoinen vaalipiiri Luokka:Suomen sisällissodan punaiset Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Suomalaiset teloitetut Luokka:Vuonna 1897 syntyneet Luokka:Vuonna 1938 kuolleet